钦定古今图书集成/理学汇编/学行典/第220卷 > 张守铭
## 钦定古今图书集成/理学汇编/学行典/第220卷 > 张守铭

按《零陵县志》：“张守铭，字伯敬，鉴湖之长子也。生而纯
孝，事二亲无违颜，侍左右，诚敬肃穆，不衣冠不见也。
出入必告，不告不敢离也。好读书，尝至丙夜。弱冠游
泮，为文尔雅醇正，尝见赏于徐尔犹，食饩于庠。所得
廪谷，归即奉其亲，不以丝毫入于私室。性复慨慷，能
周人之急，亲戚朋友临之无厌色。入棘闱者八不偶”，
仅以贡终。尝师训道州，喜与诸生谈文，竟日不倦，至
于《束修》，《贽见》未尝出诸口。归而教其子延世、奕世，皆
以“髫年拾芹”焉。